Publication: Magyar Közlöny
Issue: MK-2000-3 (Year: 2000, Number: 3)
Era: 1990-2004
Section: 128. §-ának (8) bekezdését az 1999. évi LXVIII. törvény
Paragraph Index: 22

128. §-ának (8) bekezdését az 1999. évi LXVIII. törvény módosította, egy mondattal kiegészítette. A bekezdés 1999. szeptember 1-jétől hatályos új szövege: „(8) Azt a közalkalmazott pedagógust, akinek nincs pedagógus-szakvizsgája, az iskolai végzettsége és szakképzettsége alapján kell besorolni. Azt a közalkalmazott pedagógust pedig, aki pedagógus-szakvizsgával rendelkezik, az ezt igazoló oklevél bemutatását követő év első munkanapjától kezdődően a pedagógus-szakvizsga alapján kell besorolni. A pedagógus-szakvizsgával egyenértékű a munkakör ellátásához szükséges végzettség és szakképzettség mellett az egyetemi vagy főiskolai szakirányú továbbképzésben szerzett — jogszabályban meghatározott — szak- KÖZLEMÉNYEK, HIRDETMÉNYEK V. rész 2000/3. szám képzettség. A pedagógus-szakvizsgával egyenértékű, továbbá a munkakör ellátásához szükséges végzettséghez és szakképzettséghez kapcsolódó szakterületen szerzett tudományos fokozat, valamint a doktori cselekmény alapján szerzett doktori cím. Teljesítette a közigazgatási vizsgára vonatkozó előírást az, aki pedagógus-szakvizsgával rendelkezik, feltéve, hogy köztisztviselőként a közoktatással összefüggő irányítási feladatot lát el.” A bekezdés utolsó mondata jogszabály-értelmezési problémákat vetett fel egyes közigazgatási szerveknél abban a tekintetben, hogy a pedagógus-szakvizsgával egyenértékű különböző képesítések, tudományos fokozatok és doktori címek egyenértékűek-e a közigazgatási szakvizsgával. Ezért az Országos Közigazgatási Vizsgabizottság (OKV) Elnöksége 1999. december 17-i ülésén megtárgyalta e problémát, s a Belügyminisztérium szakmai álláspontját megerősítve, az alábbi állásfoglalást fogadta el: Az idézett rendelkezés alapján csak az teljesítette a közigazgatási szakvizsgára vonatkozó előírást, aki a pedagógusszakvizsgát ténylegesen le is tette. A közoktatási törvény

Source: https://magyarkozlony.hu/hivatalos-lapok/21b41b1db74748c91347202b98f6b19d245d1787/dokumentumok/dd95cc9b8850dd35ae52f020bf15519af570b769/letoltes